
REFERAT
privind încheierea Contractului de furnizare gaze naturale
şi fideiusiune nr. 1000386125/12.2015/GN/1942
Prin Hotărârea Consiliului Local nr. 87/03.03.2014 a fost aprobat Contractul de furnizare gaze naturale şi fideiusiune cu nr. 1000386125/12.2014/GN/647 încheiat între E.ON Energie România S.A., în calitate de Vânzător, S.C. Compania Locală de Termoficare COLTERM S.A. în calitate de Cumpărător şi Municipiul Timişoara, în calitate de Fideiusor.
Conform Legii nr. 123/2012 a energiei electrice şi gazelor naturale, cu modificările şi completările ulterioare, piaţa internă a gazelor naturale pentru clienţii non-casnici a fost liberalizată începând cu 01.01.2015. În consecinţă, de la această dată în contractele de furnizare gaze naturale nu mai există cota obligatorie de import pentru gazele naturale. Furnizorul de gaze naturale E-ON Energie România S.A. a propus modificarea contractului de gaze naturale printr-un act adiţional ale cărui articole vizează în principal modificarea formulei de preţ a gazelor naturale.
S.C. Compania Locală de Termoficare COLTERM S.A a demarat procesul de negociere a preţului cu E-ON Energie România S.A., în urma acestor negocieri stabilindu-se un preţul fix,  pentru consumul non-casnic, prin urmare se impune semnarea unui nou contract de furnizare gaze naturale şi fideiusiune în acest sens.
Având în vedere solicitarea S.C. Compania Locală de Termoficare COLTERM S.A. cu nr. 23524/25.11.2015 înregistrată în cadrul Primăriei Municipiului Timişoara cu nr. RE2015-0002811/25.11.2015;
Având în vedere Legea nr. 123/2012 a energiei electrice şi gazelor naturale, cu modificările şi completările ulterioare,						
PROPUNEM
1. Aprobarea Acordului referitor la reglementarea relatiilor comerciale intre E.ON Energie Romania S.A., S.C.Compania Locala de Termoficare  COLTERM S.A. si Municipiul Timisoara si a Contractului nr. 1000386125/12.2015/GN/1942;
2. Împuternicirea Primarului Municipiului Timişoara, dl. Nicolae Robu, pentru semnarea Acordului referitor la reglementarea relatiilor comerciale intre E.ON Energie Romania S.A., S.C.Compania Locala de Termoficare  COLTERM S.A. si Municipiul Timisoara si a Contractului nr. 1000386125/12.2015/GN/1942.       


            Viceprimar							    	     Secretar
            Dan Diaconu							    	 Ioan Cojocari




Director Direcţia Tehnică					     	            Director Direcţia Economică
          Culiţă Chiş							     	 Smaranda Haracicu




                                                                        Şef Serviciu Energetic şi MSUP				      	                                 
                                                                            Ioan Zubaşcu							      





                                                                                               Avizat juridic
						
    
                                                                                                                                                              Cod FO 53-01, ver.2

